**Ministerstvo hospodárstva SR**

Mlynské nivy 44/a

827 15 Bratislava

IČO: 00 686 832

miesto

dátum

**Banková záruka č. ..........**

Spoločnosť **XXX**, so sídlom: XXXX, IČO: XXX zapísaná v Obchodnom registri Okresného súdu XXX, oddiel: XXX, vložka č. XXX (ďalej „**Príkazca**“) uzatvorila so subjektom: Ministerstvo investícií, regionálneho rozvoja a informatizácie Slovenskej republiky, so sídlom Pribinova 25, 811 09 Bratislava, IČO: 50349287 v zastúpení **Ministerstvo hospodárstva SR**, so sídlom: Mlynské nivy 44/a, 827 15 Bratislava, IČO: 00 686 832 (ďalej „**Beneficient**“) Zmluvu o poskytnutí NFP, reg. č. XXXXXXXX (ďalej ako „**Zmluva**“), ktorej predmetom je úprava zmluvných podmienok, práv a povinností medzi Príkazcom a Beneficientom na Realizáciu Projektu „XXXXXXX“, ktorý je predmetom Schválenej žiadosti o nenávratný finančný príspevok v celkovej výške EUR XXXXXX.

Príkazca má zabezpečiť splnenie svojich záväzkov podľa Zmluvy vystavením bankovej záruky (ďalej ako „**Záruka**“), ktorá má slúžiť ako zabezpečenie budúcej pohľadávky vo výške EUR XXXXX.

**XXXXX**, so sídlom: XXXXXX, IČO: XXXXXX, zapísaná v Obchodnom registri Okresného súdu XXXXXX, oddiel: XXX, vložka číslo: XXXXX (ďalej „**Banka**“), vystavuje z príkazu Príkazcu

v prospech Beneficienta Záruku

maximálne do výšky Záručnej sumy:

**XXXXXXX** **EUR**

slovom: XXXXXXXXXXXXXXXX euro

Banka sa Zárukou neodvolateľne a bez námietok zaväzuje uspokojiť Beneficienta súhrnne až do výšky Záručnej sumy, a to na prvú písomnú výzvu Beneficienta. Obsahom písomnej výzvy Beneficienta bude uvedenie čísla tejto Záruky a vyhlásenie Beneficienta, že Príkazca si nesplnil svoje záväzky voči Beneficientovi zo Zmluvy, a prílohou bude kópia žiadosti o vrátenie (ďalej „**Výzva“**).

Banka uspokojí Beneficienta vo výške uvedenej vo Výzve, najviac do výšky Záručnej sumy, a to v lehote do 5 pracovných dní odo dňa obdržania Výzvy.

Výzva musí byť zaslaná najneskôr v posledný deň platnosti Záruky na adresu:

XXXXXX

XXXXXX

XXXXXX

Záväzok Banky zo Záruky sa znižuje o každé plnenie Banky z tejto Záruky.

**Záruka je platná dňom jej vystavenia do XXXXX.**

Platnosť Záruky môže byť predĺžená za predpokladu, že Príkazca požiada Banku o predĺženie Záruky v lehote do platnosti Záruky.

Platnosť Záruky skončí v najskorší z uvedených dní:

1. deň uplynutia platnosti Záruky, bez ohľadu na to, či bude Banke vrátený originál Záruky;
2. deň doručenia originálu Záruky Banke;
3. deň vyplatenia celej Záručnej sumy Beneficientovi; alebo
4. deň doručenia písomného vyhlásenia Beneficienta, podpísaného oprávnenými osobami, v ktorom Beneficient uvedie, že sa vzdáva práva na plnenie zo Záruky a nebude voči Banke uplatňovať právo na úhradu Záručnej sumy alebo jej neuhradenej časti (ďalej „**Vyhlásenie**“).

Práva zo Záruky nemôžu byť postúpené na tretiu osobu okrem prípadu, ak sa podľa zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov správcom pohľadávky štátu stal orgán, ktorý vydal rozhodnutie o porušení finančnej disciplíny, ak Banka obdrží písomné oznámenie Beneficienta o postúpení jeho práv a pohľadávok voči Príkazcovi vyplývajúcich zo Zmluvy na tretiu osobu a zároveň o postúpení jeho práva a pohľadávky na plnenie z tejto Záruky v plnom rozsahu na danú tretiu osobu (ďalej len „**Oznámenie o postúpení**“). Táto tretia osoba musí byť v Oznámení o postúpení presne špecifikovaná, uvedením obchodného mena/názvu, sídla a IČO, pričom táto tretia osoba bude oprávnená uplatňovať voči nám všetky nároky z titulu tejto Záruky, v súlade s podmienkami tejto Záruky.

Pre účely identifikácie Beneficienta musia byť Výzva a Vyhlásenie a Oznámenie o postúpení s úradne osvedčenými podpismi osôb na nich.

Záruka sa riadi právom Slovenskej republiky.

**XXXXX**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

meno, priezvisko, funkcia meno, priezvisko, funkcia